rejauldu/bengali-wikipedia huggingface dataset:
অধ্যাপক আব্দুর রব  হলেন ব্যবস্থাপনা পরিচালক এবং প্রত্যয়িত ব্যবস্থাপনা পরামর্শদাতা৷ বর্তমানে, তিনি ইন্টারন্যাশনাল ইউনিভার্সিটি অব বিজনেস এগ্রিকালচার অ্যান্ড টেকনোলজির উপাচার্য৷ তিনি তার বিশেষত্বের অঞ্চলে কৌশলগত ব্যবস্থাপনা এবং উদ্যোক্তা। পাঠ্যক্রমিক নকশা, শিক্ষাগত মানের আশ্বাস এবং স্বীকৃতি, অনুষদ উন্নয়নে তিনি বিশেষভাবে  প্রশিক্ষিত।  তার ৪০ বছরের অস্নাতক শিক্ষকতার অভিজ্ঞতা আছে, ব্যবসা বিদ্যালয়ে স্নাতক এবং পেশাদার পর্যায়ে৷ তিনি প্রশিক্ষক হিসাবে অনেক নির্বাহী উন্নয়ন কর্মসূচী এবং প্রশিক্ষকদের প্রশিক্ষণ কর্মসূচীতে অনেক সেবা দিয়েছেন। তিনি মুম্বাই, দিল্লি ও ঢাকায় আন্তর্জাতিক প্রশিক্ষণ কর্মসূচিতে একজন  অনুষদ ছিলেন৷  তিনি আইবিএ তে একজন ব্যবস্থাপনা অধ্যাপক ছিলেন, তিনি ঢাকা বিশ্ববিদ্যালয়ে ৩০ বছরের বেশি থাকেন এবং এখানে ৩ বছর পরিচালক হিসাবে কাজ করেন। তিনি ব্রিটেন্ট স্কুল এবং ডেনরি সাউথ ইউনিভার্সিটির ব্যবস্থাপনা অধ্যাপক ছিলেন৷ তিনি ম্যানেজমেন্ট ডেভলপমেন্ট ইন্সটিটিউট ইন সাউথ এশিয়া (এএমআইএসএ)তে সহ-সভাপতি ও তিন বছর পরে সভাপতি হিসাবে সেবা দিয়েছেন৷ তিনি স্বীকৃতি পরিষদের  এবং ব্যবসার স্কুলের জন্য দক্ষিণ এশীয় মানের সিস্টেম (এসএকিউএস) এর স্বীকৃতি পুরস্কার কমিটির সদস্য। তিনি ইনস্টিটিউট অফ ম্যানেজমেন্ট কনসালটেন্টস, বাংলাদেশ (আইএমসিবি) এর একজন সহকর্মী ছিলেন এবং ২০১০-১২ সালে তিনি চেয়ারম্যান ছিলেন। তিনি বেলগ্রেড বিশ্ববিদ্যালয় থেকে ডক্টরেট ডিগ্রি পান, ইন্ডিয়ানা বিশ্ববিদ্যালয় থেকে এমবিএ পান, ইউএসএ এবং এম.কম ও বি.কম (অনার্স) করেন ঢাকা বিশ্ববিদ্যালয় থেকে৷ তিনি অস্ট্রেলিয়ার একটি প্রত্যয়িত ব্যবস্থাপনা পরামর্শদাতা (সিএমসি)।   তথ্যসূত্র        বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:মুরারিচাঁদ কলেজের প্রাক্তন শিক্ষার্থী বিষয়শ্রেণী:বাংলাদেশী শিক্ষায়তনিক
এডওয়ার্ড জন স্মিথ (২৭ জানুয়ারী ১৮৫০ – ১৫ এপ্রিল ১৯১২) ছিলেন একজন ব্রিটিশ নৌ অফিসার। তিনি অসংখ্য হোয়াইট স্টার লাইন জাহাজের নাবিক হিসেবে কাজ করেছেন। তিনি আরএমএস টাইটানিকের ক্যাপ্টেন ছিলেন এবং জাহাজটি তার প্রথম সমুদ্রযাত্রায় ডুবে যাওয়ার ফলে তিনি মারা গিয়েছিলেন।  হোয়াইট স্টার লাইনের সবচেয়ে সিনিয়র ক্যাপ্টেন হিসেবে স্মিথ কমোডোরের সম্মানসূচক পদ পেয়েছেন। এছাড়াও তিনি রাজকীয় নৌবাহিনীর রিজার্ভে কমান্ডারের পদে অধিষ্ঠিত ছিলেন।  কাজের পরিবেশে বেড়ে ওঠা স্মিথ মার্চেন্ট নেভি এবং রয়্যাল নেভাল রিজার্ভে যোগ দেওয়ার জন্য তাড়াতাড়ি স্কুল ছেড়েছিলেন। তার মাস্টার্সের ডিগ্রি অর্জনের পর তিনি একটি মর্যাদাপূর্ণ ব্রিটিশ কোম্পানি হোয়াইট স্টার লাইনের পরিষেবাতে প্রবেশ করেন।birth/death dates and parents  at the International Genealogical Index তিনি দ্রুত পদে উন্নীত হন এবং ১৮৮৭ সালে স্নাতক হন। তার প্রথম কমান্ড ছিল এসএস সেল্টিক। তিনি অসংখ্য হোয়াইট স্টার লাইন জাহাজের কমান্ডিং অফিসার হিসেবে দায়িত্ব পালন করেছিলেন, ম্যাজেস্টিক (যেটি তিনি নয় বছর ধরে কমান্ড করেছিলেন) সহ এবং যাত্রীদের মধ্যে একটি শক্তিশালী এবং অনুগত অনুগামীদের আকর্ষণ করেছিলেন।  ১৯০৪ সালে স্মিথ হোয়াইট স্টার লাইনের কমোডর হন এবং এর ফ্ল্যাগশিপ নিয়ন্ত্রণের দায়িত্বে ছিলেন। তিনি সফলভাবে বাল্টিক, অ্যাড্রিয়াটিক এবং অলিম্পিকে নেতৃত্ব দিয়েছেন।  ১৯১২ সালে তিনি আরএমএস টাইটানিকের প্রথম সমুদ্রযাত্রার ক্যাপ্টেন ছিলেন, যেটি একটি আইসবার্গে আঘাত করেছিল এবং ১৫ এপ্রিল ১৯১২ এ ডুবে গিয়ে ১৫০০ জনেরও বেশি মানুষ মারা গিয়েছিল। যার মধ্যে স্মিথও রয়েছেন, যিনি জাহাজের সাথে নেমেছিলেন। প্রতিকূলতার মুখে তার দৃঢ়তা এবং দৃঢ়তার জন্য, স্মিথ ব্রিটিশ "কঠিন উপরের ঠোঁট" চেতনা এবং শৃঙ্খলার একটি আইকন হয়ে ওঠেন।   তথ্যসূত্র   বিষয়শ্রেণী:১৮৫০-এ জন্ম বিষয়শ্রেণী:১৯১২-এ মৃত্যু বিষয়শ্রেণী:১৯শ শতাব্দীর ইংরেজ ব্যক্তি বিষয়শ্রেণী:২০শ শতাব্দীর ইংরেজ ব্যক্তি বিষয়শ্রেণী:ইংরেজ নাবিক বিষয়শ্রেণী:রাজকীয় নৌবাহিনী কর্মকর্তা বিষয়শ্রেণী:বাষ্পচালিত জাহাজের অধিনায়ক বিষয়শ্রেণী:আরএমএস টাইটানিকে মৃত্যু বিষয়শ্রেণী:ব্রিটিশ বণিক নৌবাহিনীর কর্মকর্তা বিষয়শ্রেণী:জাহাজের সাথে ডুবে যাওয়া ক্যাপ্টেন
সাওবান ইবনে নাজদাহ (মৃত্যু-৫৪ হিজরি) মুহাম্মদ এর বিখ্যাত একজন জ্ঞানী সাহাবী ছিলেন । তিনি রাসুল বিশেষ খাদেম ছিলেন ।সারা জীবন রাসুলের খেদমতে অতিবাহিত করেছেন । হযরত রাসূল সা: এর মৃত্যুর পর তিনি মদীনার অন্যতম মুজতাহিদ সাহাবী হিসাবে পরিগণিত হন।  নাম ও বংশ পরিচয়  পুরো নাম সাওবান ইবনে নাজদাহ, ডাক নাম সাওবান পিতার নাম নাজদাহ । তার পিতা আবু আবদিল্লাহ নামেও পরিচিত ছিলো ।সাওবান ইয়ামানের বিখ্যাত হিময়ার গোত্রের সন্তান। তিনি জীবনের কোন এক কারণে তিনি দাসে পরিণত হন । নাবী সা: তাকে খরীদ করে মুক্ত করে দেন। মুক্ত হওয়ার পরে তিনি রাসুল পরিবারের একজন হিসাবেও জীবন-যাপন শুরু করে ।  রাসুলের খেদমত  সবসময় রাসুলের সাথে থেকে রাসুলের খেমতের সুযোগ তিনি পেয়েছেন । এজন্য তিনি সরাসরি রাসুল থেকে অনেক দর্শন অর্জন করেছিলেন । অনেক সাহাবা সেগুলো তার থেকে জানতে চাইতেন । তিনি হাদিসের প্রচার ও প্রসারের দিকে সজাগ ছিলেন ।  তাঁর বর্ণিত একটি হাদিস  তার কাছে কেও হাদীস শোনার আগ্রহ প্রকাশ করলে তিনি মাঝে মাঝে বলতেন: কোন মুসলমান আল্লাহর উদ্দেশ্যে একটি সিজদাহ করলে আল্লাহ তার একটি মর্যাদা বৃদ্ধি করে দেন এবং তার গোনাহ সমূহও মাফ করে দেন।  ছাত্র সমূহ  সাওবান ইবনে নাজদাহ মদিনার একজন বিখ্যাত হাদিস বিষয়ে জ্ঞানী ব্যক্তি ছিলেন । তাকে উলুমে নববী(নবীর জ্ঞান সমুহে পারদর্শী) বলা হয়ে থাকে । অনেকে তার থেকে জ্ঞান অর্জন ও হাদিস বর্ণনা করেছেন । তিনি রাসুল থেকে ১৭২ টি হাদিস বর্ণনা করেছেন ।  তার উল্লেখযোগ্য ছাত্রগণ  সা’দান ইবন তালহা  রাশেদ ইবন সাদ  জুবাইর ইবন নুদাইর  আব্দুর রহমান ইবন গানাম  আবু ইদরীস সহ আরো অনেকে আছে ।    মৃত্যু  মুহাম্মদ মৃত্যুর পর অল্প কিছুদিন তিনি মদীনায় ছিলেন। রাসুলের মৃত্যুর তিনি মদীনা ছেড়ে শামের ‘রামলা’ নামক স্থানে বসবাস শুরু করেন। মিসর অভিযানে তিনি অংশগ্রহণ করেন এবং ‘রামলা’ ছেড়ে ‘হিমসে’ বসতি স্থাপন করেন। এই হিমসে ৫৪ হিজরীতে তিনি ইনতিকাল করেন।   তথ্যসূত্র   বিষয়শ্রেণী:পুরুষ সাহাবা বিষয়শ্রেণী:হাদিস বর্ণনাকারী সাহাবা বিষয়শ্রেণী:৬৭৪-এ মৃত্যু
ভিতালি ভেনেদিক্তোভিচ শের্বো (রুশ ভাষায়: Виталий Венедиктович Щербо, বেলারুশ ভাষায়: Віталь Венядзіктавіч Шчэрба) (জন্ম ১৩ই জানুয়ারি, মিন্‌স্ক, বেলারুশীয় প্রজাতন্ত্র) একজন বেলারুশীয় (প্রাক্তন সোভিয়েত) জিমনাস্ট। তাকে সর্বকালের সেরা পুরুষ জিমনাস্ট হিসেবে গণ্য করা হয়।চার বার জিমনাস্টিক্স বিশ্ব শিরোপা বিজয়ী ক্রীড়াবিদ কোহেই উচিমুরা বিবিসি-কে দেওয়া সাক্ষাৎকারে বলেন সর্বকালের সেরা জিমনাস্ট হিসেবে শের্বোকে নির্বাচন করেন।  শের্বো-ই একমাত্র জিমনাস্ট, যিনি জিমনাস্টিকসের ৮টি ইভেন্টের প্রতিটিতেই বিশ্বশিরোপা কিংবা অলিম্পিক স্বর্ণপদক জয়লাভ করেছেন। ১৯৯২ সালের অলিম্পিক গেমসে শের্বো ৮টি ইভেন্টের মধ্যে ৬টিতে স্বর্ণপদক লাভ করেন। আধুনিক অলিম্পিকসের ইতিহাসে এক অলিম্পিকসে এতগুলি স্বর্ণ আর কোন জিমনাস্ট অর্জন করেননি। আর অন্যান্য ক্রীড়ার মধ্যে কেবল সাঁতারু মাইকেল ফেল্পস ও মার্ক স্পিৎজ এক অলিম্পিকসে এর চেয়ে বেশি সোনা জিতেছেন। তিনি খেলোয়াড়ী জীবনের বিভিন্ন পর্বে জিমনাস্টিকসের ৮টি ইভেন্টের প্রতিটিতেই বিশ্ব শিরোপা জয়লাভ করেন। তিনি ক্যারিয়ারে সব মিলিয়ে ২৩টি বিশ্ব চ্যাম্পিয়নশিপ পদক (স্বর্ণ-রৌপ্য-ব্রোঞ্জ) জিতেছেন, যা এখনও পুরুষ জিমনাস্টিকসের একটি রেকর্ড। তবে শের্বোর অবসর গ্রহণের ২৩ বছর পরে ২০১৯ সালে এসে মার্কিন নারী জিমনাস্ট সিমোন বাইলস নারীদের জিমনাস্টিকসের বিশ্ব শিরোপাতে ২৩টি পদক অর্জনের কৃতিত্ব অর্জন করে শের্বোর রেকর্ড স্পর্শ করেন।https://www.washingtonpost.com/sports/olympics/simone-biles-ties-record-for-gymnastics-world-championships-medals-with-gold-on-the-vault/2019/10/12/adcd0562-ec63-11e9-85c0-85a098e47b37_story.html  শের্বো ক্রীড়াবিদ বাবা-মায়ের ঘরে জন্ম নেন। ছোটবেলা থেকেই অসাধারণ ক্রীড়া প্রতিভার অধিকারী ছিলেন শের্বো। মাত্র ৭ বছর বয়সে প্রথম জিমনাস্টিকস প্রতিযোগিতায় অংশ নেনে। ১৫ বছর বয়সে তিনি সোভিয়েত জিমনাস্ট দলের সদস্যে পরিণত হন। ১৯৮৯ সালে শের্বো জাপানের নাগোইয়া শহরে অনুষ্ঠিত চুনিচি শিরোপা প্রতিযোগিতাতে সমন্বিত ইভেন্টে চতুর্থ স্থান দখল করে জীবনের প্রথম বড় সাফল্য অর্জন করেন।  ১৯৯০ সালে মিনস্ক শহরে শের্বো সোভিয়েত জাতীয় প্রতিযোগিতার শিরোপা জিতে নেন। ঐ বছরই তিনি সিয়াটল শহরে অনুষ্ঠিত গুডউইল গেমস, বার্সেলোনা শহরে অবস্থিত ব্লুম স্মারক প্রতিযোগিতা এবং চুনিচি শিরোপা সবগুলিতেই চারটি করে ইভেন্টে জয়লাভ করে আন্তর্জাতিক অঙ্গনে পরিচিত হয়ে ওঠেন। গুডউইল গেমসের ভল্ট ইভেন্টে তিনি নিখুঁত ১০-এর ভেতরে ১০ পয়েন্ট অর্জন করেন, যা পুরুষদের জিমনাস্টিকসে একটি অসাধারণ ঘটনা। ১৯৯১ সালের সোভিয়েত শিরোপা প্রতিযোগিতাতে পমেল হর্স শ্রেণীতেও তিনি আরেকবার ১০-এর ভেতরে ১০ পয়েন্ট অর্জন করেন।  ১৯৯২ অলিম্পিকসের কিছুদিন পরেই নিরাপত্তাজনিত কারণে তিনি মাতৃভূমি বেলারুস ছেড়ে স্ত্রী-কন্যাসহ মার্কিন যুক্তরাষ্ট্রে অভিবাসী হন। ১৯৯৬ সালে তিনি জিমনাস্টিকস থেকে অবসর নেন। ১৯৯৮ সালে তিনি লাস ভেগাসে চলে যান ও সেখানে ভিতালি শের্বো স্কুল অভ জিমনাস্টিক্‌স প্রতিষ্ঠা করেন। বর্তমানে তিনি লাস ভেগাসেই বাস করেন। ২০০৯ সালে তাকে আন্তর্জাতিক জিমনাস্টিকসের "হল অফ ফেম" অর্থাৎ সর্বকালের সেরাদের কাতারে স্থান দেওয়া হয়।  তথ্যসূত্র  বিষয়শ্রেণী:সোভিয়েত জিমনাস্ট বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৯৬ গ্রীষ্মকালীন অলিম্পিকের পদক বিজয়ী বিষয়শ্রেণী:১৯৯২ গ্রীষ্মকালীন অলিম্পিকের পদক বিজয়ী বিষয়শ্রেণী:সোভিয়েত ধর্ষক
(জন্ম নাম , ২০ ফেব্রুয়ারি, ১৯৫০ – ২৯ মার্চ, ২০২০) একজন জাপানী কৌতুকাভিনেতা ছিলেন। তিনি জাপানের ভেরাইটি শো (মিশ্র অনুষ্ঠান)-এ "শিমুরা ক্যন নো বকাতোনো-সামায়" সহশিল্পী মাসাশি তাশিরো, নবুয়োশি কুয়ানোর সাথে অভিনয় করেন। তিনি "জাপানের রবিন উইলিয়ামস" নামে পরিচিত ছিলেন। তবে বাংলাদেশে ইউটিউব মাধ্যম বদৌলতে তিনি "কাইশ্যা" নামে পরিচিতি ও জনপ্রিয় হয়ে উঠেন।  কমেডি ক্যারিয়ার জুড়ে শিমুরা তাঁর "বাকাতোনো সামা" চরিত্রের জন্য পরিচিত ও জনপ্রিয় হয়েছিল, যা অন্য জাপানি কৌতুক অভিনেতাদের মধ্যে একটু আলাদা। যাতে তিনি শক্তিশালী ব্যক্তিত্বের (একজন কোম্পানির সভাপতি, একজন রাজনীতিবিদ, একটি পরিবারের প্রধান, বিদ্যালয়ের অধ্যক্ষ, একজন জাপানী ইয়াকুজা গ্যাংয়ের প্রধান হিসেবে) কাজগুলিকে ব্যঙ্গত্বকভাবে ফুটিয়ে তুলতে পারতেন।   চলচ্চিত্রের তালিকা   পপোয়া (১৯৯৯), হাজিম ইয়োশিওকা  দ্য লোরাক্স (২০১২), দ্য লোরাক্স (জাপানি ডাব ভয়েস)  ইয়ো-কাই ওয়াচ-দ্য মুভি (২০১৪), মাস্টার নিয়াদা (ভয়েস)  ইয়েল (২০২০, টিভি সিরিজ)   ডিস্কোগ্রাফি   শিরোনাম সাল পিক চার্টে অবস্থান  বিক্রয়  অ্যালবাম সার্টিফিকেশনজেপিএন "আইন তাইসো" ২০০২ ৩ জেপিএন: ২০০,০০০+ মিনি-মনি সং দাইহিয়াকা ইকান আরআইএজে: স্বর্ণ   অসুস্থতা ও মৃত্যু  ২০২০ সালের ২০ মার্চ শিমুরা গুরুতর নিউমোনিয়ায় আক্রান্ত হন। পরবর্তীতে ২৩ মার্চ তার দেহে করোনাভাইরাস পাওয়ার তথ্য নিশ্চিত করা হয়। তিনি ছিলেন ২০২০ জাপানে করোনাভাইরাসের বৈশ্বিক মহামারি চলাকালে প্রকাশ্যে কোভিড-১৯-এর চিকিৎসা নেওয়া প্রথম জাপানি ট্যারেন্টো।  ২৪ মার্চ শিমুরা ইসিএমও (এক্সট্রাকর্পোরাল মেমব্রেন অক্সিজেনেশন) করার সুবিধা রয়েছে এমন একটি হাসপাতালে স্থানান্তরিত হন। কিনেমা নো কামিসমা ()  নামক চলচ্চিত্রে তার অভিনয় করার কথা থাকলেও ২ মার্চ তা বাতিল করা হয়। এছাড়া, টোকিও শহরের কিছু অংশে ২০২০ টোকিও গেমসের অলিম্পিক মশালও তার বহন করার কথা ছিল। কিন্তু, তার আগেই ২০২০ সালের ২৯ মার্চ টোকিওর শিনজুকুতে অবস্থিত ন্যাশনাল সেন্টার ফর গ্লোবাল হেলথ অ্যান্ড মেডিসিনে  শিমুরা শেষ নিঃশ্বাস ত্যাগ করেন।志村けんさん死去　武漢肺炎. The Nikkei. 2020-03-30コロナ感染で予断を許さない志村けんの病状と「ナゾの感染ルート」. Friday Digital. 2020-03-29   তথ্যসূত্র    বহিঃসংযোগ   কেন শিমুরার অফিসিয়াল ব্লগ   ইন্টারনেট মুভি ডাটাবেজ (IMDb)-এ কেন শিমুরা.  বিষয়শ্রেণী:১৯৫০-এ জন্ম বিষয়শ্রেণী:২০২০-এ মৃত্যু বিষয়শ্রেণী:জাপানি কৌতুকাভিনেতা বিষয়শ্রেণী:জাপানে কোভিড-১৯ বৈশ্বিক মহামারিতে মৃত্যু বিষয়শ্রেণী:টোকিওর কৌতুকাভিনয়শিল্পী
ভারত ক্রিকেট দল পূর্ব-নির্ধারিত সময়সূচী মোতাবেক ১৫ জুন, ২০১৪ তারিখ থেকে ১৯ জুন, ২০১৪ তারিখ পর্যন্ত বাংলাদেশ সফর করে। এই সফরে তারা বাংলাদেশের সাথে ৩টি একদিনের আন্তর্জাতিক ম্যাচ খেলে, যেখানে ভারত প্রথম ২টি ওডিআই ম্যাচে জয়লাভ করে এবং ৩য় ম্যাচটি বৃষ্টির কারণে এক ইনিংস খেলার পর পরিত্যক্ত ঘোষণা করা হয়। ব্যবসায়িক সম্প্রচারস্বত্ত্বজনিত কারণে সিরিজটি সাহারা কাপ ২০১৪ নামে পরিচিত।   দলের সদস্য   http://www.prothomalo.com/sports/article/234253  মুশফিকুর রহিম (অঃ ও উইঃ)  মাশরাফি বিন মর্তুজা  আব্দুর রাজ্জাক  সাকিব আল হাসান  তামিম ইকবাল  মাহমুদুল্লাহ  নাসির হোসেন  জিয়াউর রহমান  মুমিনুল হক  সোহাগ গাজী  এনামুল হক  শামসুর রহমান  আল-আমিন হোসেন  মিঠুন আলী  তাসকিন আহমেদ  কোচ:  চণ্ডিকা হাথুরুসিংহা সুরেশ রায়না (অঃ)  রবিন উথাপ্পা  অজিঙ্কা রাহানে  চেতেশ্বর পুজারা  আম্বতি রায়ডু  মনোজ তিওয়ারি  কেদার যাদব  ঋদ্ধিমান সাহা (উইঃ)  পারভেজ রাসুল  অক্ষর প্যাটেল  বিনয় কুমার  উমেশ যাদব  স্টুয়ার্ট বিনি  মোহিত শর্মা  অমিত মিশ্র  কোচ:  ডানকান ফ্লেচার   খেলা পরিচালনাকারী কর্মকর্তা  খেলা পরিচালনার জন্য নিম্নবর্ণিত কর্মকর্তাগণ দায়িত্ব পালন করেন:   ম্যাচ রেফারি   রোশন মহানামা (শ্রীলঙ্কা)   টিভি আম্পায়ার   শরফুদ্দৌলা (বাংলাদেশ)   আনিসুর রহমান (বাংলাদেশ)   আম্পায়ার   কুমার ধর্মসেনা (শ্রীলঙ্কা)   এনামুল হক (বাংলাদেশ)   শরফুদ্দৌলা (বাংলাদেশ)   সংরক্ষিত আম্পায়ার   মাসুদুর রহমান (বাংলাদেশ)   মাহফুজুর রহমান (বাংলাদেশ)  ওডিআই সিরিজ  ১ম ওডিআই  ২য় ওডিআই  ৩য় ওডিআই   অর্জনসমূহ   বাংলাদেশ  ১ম একদিনের আন্তর্জাতিকে মাহমুদুল্লাহ তার শততম ওডিআইয়ে অংশগ্রহণ করেন। এরফলে তিনি ১০ম বাংলাদেশী ক্রিকেটার হিসেবে এ মর্যাদায় অভিষিক্ত হন। ভারতের বিপক্ষে তার ব্যাটিং গড় ৬৯.০০ ও বোলিং গড় ১৯৮.০০ যা যে-কোন দলের বিপক্ষে অংশগ্রহণকৃত একদিনের আন্তর্জাতিকে সর্বোচ্চ ও সর্বনিম্ন।  বাংলাদেশ দল ৮মবারের মতো ভারতের বিপক্ষে ২৫০+ রান সংগ্রহ করে। একমাত্র জিম্বাবুয়ের বিপক্ষেই ১১বার ২৫০+ রানের ইনিংস রয়েছে।  সাকিব আল হাসান ভারতের বিপক্ষে তার ৯টি ওডিআইয়ের মধ্যে পাঁচটিতে অর্ধ-শতক করেন।   ভারত  ১ম একদিনের আন্তর্জাতিকে রবিন উথাপ্পা তার ৩৯টি ওডিআইয়ের মধ্যে প্রথমবারের মতো বোল্ড হন।  দ্বিতীয়বারের মতো দু’জন স্পিনার (পারভেজ রসুল ও অক্ষর প্যাটেল) ভারতের একদিনের আন্তর্জাতিকে একই খেলায় অভিষেক ঘটে। ৩৫তম বারের মতো দুই বা ততোধিক ভারতীয় খেলোয়াড় একই খেলায় অভিষেকের ঘটনা ঘটে।  সম্প্রচার ব্যবস্থা   দেশ  টিভি সম্প্রচারক   গাজী টেলিভিশন   স্টার স্পোর্টস   জিও সুপার যুক্তরাষ্ট্র, কানাডা, ক্যারিবীয়  উইলো টিভি আফ্রিকা (উত্তর আফ্রিকা ছাড়া)  সুপারস্পোর্ট   পরিসংখ্যান    তথ্যসূত্র   আরও দেখুন   একদিনের আন্তর্জাতিক ক্রিকেট মাঠের তালিকা  শের-ই-বাংলা ক্রিকেট স্টেডিয়ামে আন্তর্জাতিক ক্রিকেট সেঞ্চুরির তালিকা  বাংলাদেশ ও ভারতের মধ্যকার একদিনের আন্তর্জাতিক ক্রিকেট ম্যাচের তালিকা  বিষয়শ্রেণী:ভারত ক্রিকেট দলের বাংলাদেশ সফর বিষয়শ্রেণী:২০১৪-এ আন্তর্জাতিক ক্রিকেট প্রতিযোগিতা বিষয়শ্রেণী:২০১৪-এ বাংলাদেশী ক্রিকেট বিষয়শ্রেণী:২০০০-০১ থেকে বাংলাদেশের ক্রিকেট মৌসুম বিষয়শ্রেণী:২০১৪-এ ভারতীয় ক্রিকেট
রীনা বশির একজন ভারতীয় অভিনেত্রী এবং নৃত্যশিল্পী। তিনি মূলত মালায়লাম চলচ্চিত্র জগতে অভিনয় করেন। তিনি মালয়ালম টেলিভিশন চ্যানেলের জনপ্রিয় রান্নার অনুষ্ঠান উপস্থাপনার মাধ্যমে মালায়ালি দর্শকদের কাছে একজন সুপরিচিত ব্যক্তিত্ব এবং একজন উপস্থাপক হয়ে উঠেছেন।   অভিনয় জীবন  রীনা বশির হলেন একজন বহুমুখী অভিনেত্রী, যিনি মূলত মালায়ালাম চলচ্চিত্র এবং টেলিভিশনে কাজ করেছেন।  ২০০৮ সালে মালায়ালাম ছবি মুল্লার মাধ্যমে তিনি চলচ্চিত্র জগতে অভিষেক করেন। পরবর্তীতে তিনি অনেক ছবিতে অভিনয় করেন।  তিনি তার ধারাবাহিক পোক্কুভেইল -এ তার অভিনয়ের জন্য ২০১৬ সালে কেরালা রাজ্য টেলিভিশন পুরস্কার অনুষ্ঠানে সেরা সহ অভিনেত্রীর পুরস্কার জিতেছিলেন।   ২০০৮ সালে তিনি তার প্রথম চলচ্চিত্র মুল্লা সিনেমায় মালথীর চরিত্রে অভিনয় করেন। একই বছরে তিনি পাকাল নক্ষত্রঙ্গল চলচ্চিত্রে ড. ঊষার ভূমিকায় এবং নুরুঙ্গুভেট্টামাংগাল নামের একটি টেলি চলচ্চিত্রে মীরা চরিত্রে অভিনয় করেন, যা অমৃতা টিভিতে সম্প্রচারিত হয়। তাঁর অভিনয় দক্ষতা দর্শকদের নজর কেড়ে নেয় এবং খুব দ্রুতই তিনি একজন প্রতিভাবান অভিনেত্রী হিসেবে স্বীকৃতি পান।  ২০০৯ সালে রীনা ২ হরিহর নগর সিনেমায় জানকীর চরিত্রে অভিনয় করেন। ২০১০ সালে ইন ঘোস্ট হাউস ইন ছবিতেও তিনি পুনরায় জানকী চরিত্রে অভিনয় করেন। একই বছরে তিনি আগাথান ছবিতে রাখীর চরিত্রে অভিনয় করেন। ২০১১ সালে ভায়োলিন ছবিতে মার্সি এবং জনপ্রিয় সিনেমা ট্রাফিক-এ সুদেবনের স্ত্রীর চরিত্রে অভিনয় করে প্রশংসিত হন।  ২০১২ সাল ছিল রীনার জন্য ব্যস্ততম বছর। এই বছরে তিনি ফেস টু ফেস ছবিতে শোভা, ফাদার্স ডে তে গীথা, দ্য কিং অ্যান্ড দ্য কমিশনার-এ ড. মার্সি ম্যাথিউ এবং কোচি টু কোদামবাক্কাম-এ দেবকীর চরিত্রে অভিনয় করেন। একের পর এক গুরুত্বপূর্ণ চরিত্রে অভিনয় করে তিনি চলচ্চিত্র জগতে শক্তিশালী জায়গা তৈরি করেন।  ২০১৩ সালে তিনি সাতটি চলচ্চিত্রে অভিনয় করেন, যার মধ্যে পিগম্যান-এ ড. জয়লক্ষ্মী, পুল্লিপুলিকালুম আত্তিঙ্কুট্টিয়ুম-এ লিজি, এবং লোকপাল-এ নন্দগোপালের মায়ের চরিত্র অন্যতম। এছাড়াও, তিনি হানি বি সিনেমায় আবুর মা, ভার্যা অথ্রা পোরা তে জীনাথ, এবং লিলিস অফ মার্চ-এ দেবিকার ভূমিকায় অভিনয় করেন। এই বছর তিনি ব্রেকফাস্ট নামে একটি স্বল্পদৈর্ঘ্য চলচ্চিত্রেও অভিনয় করেন, যেখানে তিনি আম্মা চরিত্রে ছিলেন।  পরবর্তী বছরগুলোতেও তিনি নিয়মিত অভিনয় করে যান। ২০১৪ সালে মানি রত্নম ছবিতে সালোমি, হ্যাংওভার ছবিতে মলি এবং ইউ ক্যান ডু সিনেমায় কানাকামের চরিত্রে অভিনয় করেন। ২০১৫ সালে মারিয়াম মুক্কু-তে ক্লারার চরিত্রে অভিনয় করেন, এরপর ২০১৬ সালে যাত্রা চোদিক্কাতে ছবিতে ইন্দিরার ভূমিকায় দেখা যায়। ২০১৭ সালে তিনি চাঙ্কজ ছবিতে মেরি এবং মুন্তিরিভাল্লিকাল থালির্ক্কুম্বল-এ উলাহাননের বন্ধুর চরিত্রে অভিনয় করেন।  ২০১৮ সালে তিনি স্কুল ডায়েরি সিনেমায় চিত্রার চরিত্রে অভিনয় করেন এবং ২০১৯ সালে মারকোনি মাথাই ছবিতে মেরি বাবুর ভূমিকায় ছিলেন। সাম্প্রতিক সময়ে তিনি কোশিচায়ান্তে পারমবু (২০২২) ছবিতে অভিনয় করেছেন এবং ভবিষ্যতে সোলোমন্তে মানবত্তি সোফিয়া সিনেমায় অভিনয় করার কথা রয়েছে।  দীর্ঘ এক দশকেরও বেশি সময় ধরে চলচ্চিত্র জগতে সক্রিয় থেকে রীনা বশির তাঁর অভিনয় দক্ষতা ও বৈচিত্র্যময় চরিত্রের মাধ্যমে দর্শকদের মনে বিশেষ জায়গা করে নিয়েছেন।   তথ্যসূত্র   বিষয়শ্রেণী:মালয়ালম টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
ব্লগারের প্রোফাইল ছবি (১৮ এপ্রিল ১৮৯২ - ১২ মার্চ ১৯৫৬) ছিলেন পোলিশ কমিউনিস্ট নেতা, এনকেভিডি এজেন্ট। যিনি দ্বিতীয় বিশ্বযুদ্ধে নাৎসি বাহিনীর পরাজয়ের পর পোল্যান্ডের প্রেসিডেন্ট হন।  জীবন থাম্ব|পোলিশ কর্তৃপক্ষের পোস্টার, নাৎসি জার্মানি পোল্যান্ড আক্রমণ করার সময় শুরু হওয়া দ্বিতীয় বিশ্বযুদ্ধের পরে পোল্যান্ড ছেড়ে যেতে বাধ্য করার জন্য জার্মানদের জন্য ঘোষণা। বিরুৎ রুমিতে জন্মগ্রহণ করেন,যা এখন লুবলিনের একটি অংশ।তার বাবা একটি গ্রাম্য শিক্ষক। ১৯১৮ সালে তিনি ওয়ার্সা স্কুল অব ইকোনোমিক্স এ কোর্স নেন। ১৯২৪-৩০ সাল থেকে তিনি কমোস্ট ইন্টারন্যাশনাল স্কুলে পড়ার জন্য মস্কো ছিলেন।  তিনি ১৮৯৯/১৯০০ সালে লুললিনের পাবলিক স্কুলে পড়াশোনা শুরু করেন। স্কুলটি ছাত্রদের ধর্মীয় ও দেশপ্রেমের ওপর প্রধানত মনোযোগ আকর্ষণ করেছিল। একই সময়ে তিনি গির্জার সাথে ঘনিষ্ঠভাবে জড়িত ছিলেন, এবং তার বাবা-মেরা তাকে সেমিনারিতে পাঠাতে চেয়েছিল। ১৯০৫ সালে তিনি  রুশভাষা বিরোধী প্রতিবাদে অংশ নেওয়ার জন্য স্কুলে থেকে অপসারণ করা হয়েছিলেন।  ১৯৩০-৩১ সালে, তাকে কমনিন্টার অস্ট্রিয়া, চেকোস্লোভাকিয়া এবং বুলগেরিয়া  পাঠানো হয়। ১৯৩২ সালে তিনি সোভিয়েত ইউনিয়নের সামরিক গোয়েন্দা সংস্থা জিআরইউ এর এজেন্ট হন এবং পরবর্তীতে পোল্যান্ডে "রাষ্ট্র বিরোধী কার্যকলাপ" এর জন্য ১০ বছরের কারাদণ্ডে দণ্ডিত হন (১৯৩৩-১৯৩৮ এর মধ্যে আটক রাখা হয়)। পোলিশ কমিউনিস্ট পার্টি ১৯৩৮ সালে জোসেফ স্ট্যালিন অবলুপ্ত করেন। বায়ারট গ্রেট পারেজে ধরা পড়া থেকে বেচে যান, যেটার ফলে পোলিশ কমিউনিস্ট পার্টির অনেক নেতাদের মৃত্যুদণ্ড কার্যকর করা হয়েছিল। ১৯৩৮ সালে পোলিশ সরকারের পক্ষ থেকে ক্ষমা করার পর, বায়ারট ওয়ার্সা এ বসতি স্থাপন করেন এবং একজন হিসাবরক্ষণকর্তা হিসেবে কাজ করেন।জেরজয় এইসলের, Siedmiu wspaniałych. Poczet pierwszych sekretarzy KC PZPR [The Magnificent Seven: first secretaries of the PZPR], Wydawnictwo Czerwone i Czarne, Warszawa 2014, , pp. 48–82 মৃত্যু thumb|right|তার সমাধিস্থল ১২ মার্চ ১৯৫৬ সালে সোভিয়েত ইউনিয়ন ভ্রমণের সময় মস্কোতে তার রহস্যজনক মৃত্যু ঘটে।  তথ্যসূত্র  বিষয়শ্রেণী:১৮৯২-এ জন্ম বিষয়শ্রেণী:১৯৫৬-এ মৃত্যু বিষয়শ্রেণী:পোল্যান্ডের রাষ্ট্রপতি বিষয়শ্রেণী:সংশোধনবাদ বিরোধী বিষয়শ্রেণী:স্তালিনবাদ
একেএম আমিনুল হক একজন বাংলাদেশী শিক্ষাবিদ ও সামুদ্রিক জীববিজ্ঞানী। ১৯৮০-১৯৮৮ দুই মেয়াদে বাংলাদেশ কৃষি বিশ্ববিদ্যালয়ের উপাচার্য হিসাবে দায়িত্ব পালন করেছিলেন। ২০০৬ সালে, পাঁচ বছরের জন্য বাংলাদেশ সরকার জাতীয় অধ্যাপক নিযুক্ত হন। তিনি বর্তমানে মৎস্য ও প্রাণিসম্পদ মন্ত্রণালয়ের অধীনে মৎস্য বিভাগের সামুদ্রিক পরিচালক হিসাবে দায়িত্ব পালন করছেন। শাহাবুদ্দিন আহমেদ তত্ত্বাবধায়ক সরকারের মন্ত্রীর পদমর্যাদার একজন প্রাক্তন উপদেষ্টা।   শিক্ষা  ১৯৫০ সালে ঢাকা বিশ্ববিদ্যালয় থেকে স্নাতক এবং ১৯৫২ সালে পাঞ্জাব বিশ্ববিদ্যালয়, লাহোর থেকে স্নাতকোত্তর শেষ করেন। ১৯৫৭ সালে নটিংহাম বিশ্ববিদ্যালয় থেকে পিএইচডি ডিগ্রি অর্জন করেন।   কর্মজীবন  ১৯৮৮ সাল থেকে বাংলাদেশ বিজ্ঞান একাডেমির নির্বাচিত সহযোগী। ২০০৮-২০১২ ইনস্টিটিউটের সহ-সভাপতির দায়িত্ব পালন করেছিলেন।  বাংলাদেশ কৃষি বিশ্ববিদ্যালয়ে মৎস্য অনুষদ প্রতিষ্ঠা করেন। ১৯৮০-১৯৮৮ সাল পর্যন্ত উপাচার্য এর দায়িত্ব পালন করেন।   তথ্যসূত্র   বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী বিষয়শ্রেণী:বাংলাদেশী বিজ্ঞানী বিষয়শ্রেণী:বাংলাদেশ কৃষি বিশ্ববিদ্যালয়ের উপাচার্য বিষয়শ্রেণী:বাংলাদেশী শিক্ষায়তনিক বিষয়শ্রেণী:শাহাবুদ্দিন আহমেদের মন্ত্রিসভার সদস্য বিষয়শ্রেণী:বাংলাদেশ বিজ্ঞান একাডেমির ফেলো বিষয়শ্রেণী:জীবিত ব্যক্তি বিষয়শ্রেণী:নটিংহ্যাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ কৃষি বিশ্ববিদ্যালয়ের শিক্ষক বিষয়শ্রেণী:বাংলাদেশের জাতীয় অধ্যাপক বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা
৫৩নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৮৯ নং ওয়ার্ড ছিল। ওয়ার্ড নং ৫৩ ঢাকা মহানগরের কদমতলী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৪ আসনের অন্তর্গত। এ ওয়ার্ডের বর্তমান কাউন্সিলর হলেন মীর হোসেন মীরু।   বিবরণ  ওয়ার্ড নং ৫৩ ঢাকা মহানগরের পশ্চিম জুরাইন মুরাদপুর- ১ (হোল্ডিং নং- ১-৪৬) এলাকা নিয়ে গঠিত।   ইতিহাস   কাউন্সিলর  নির্বাচনকাউন্সিলররাজনৈতিক দলসূত্র  ২০১৫    ২০২০ মীর হোসেন মীরু    তথ্যসূত্র  বিষয়শ্রেণী:ঢাকা দক্ষিণ সিটি কর্পোরেশনের ওয়ার্ড
নীল মুকুট কামার আহমাদ সাইমন পরিচালিত ২০২১ সালের বাংলাদেশী প্রামাণ্য-নাট্য চলচ্চিত্র। এটি যৌথ প্রযোজনা করেছে জাপানের এন এইচ কে, কোরিয়ার কে বি এস, তাইওয়ানের পি টি এস এবং সিঙ্গাপুরের মিডিয়াকর্প। চলচ্চিত্রটি ২০২১ সালের ৮ই আগস্ট ওভার-দ্য-টপ প্ল্যাটফর্ম চরকিতে মুক্তি পায়।  নির্মাণ নীল মুকুট নির্মাতা কামার আহমাদ সাইমনের তৃতীয় চলচ্চিত্র। এর আগে তিনি শুনতে কি পাও! এবং একটি সুতার জবানবন্দি চলচ্চিত্র নির্মাণ করেছিলেন।  চলচ্চিত্রটির ৬৫% অংশের শুটিং হয় ক্যারিবীয় দেশ হাইতিতে। হাইতিতে যাওয়ার জন্য নিউ ইয়র্ক যেতে হয়। নির্মাতা সাইমন ও প্রযোজক সারা আফরীনের মার্কিন যুক্তরাষ্ট্রের ভিসা থাকলেও বাকি কলাকুশলীদের ভিসার জন্য টানা দুই বছর অপেক্ষা করতে হয়। এরপরও তাদের ভিসা না পাওয়ায় সাইমন নিজেই ক্যামেরায় দৃশ্যধারণ, আলোক সম্পাত ও সেট তৈরির কাজ করেছেন এবং সারা শব্দ গ্রহণের দায়িত্ব পালন করেছেন।  ২০২০ সালের ১৬ই জানুয়ারি চলচ্চিত্রটি বাংলাদেশ চলচ্চিত্র সেন্সর বোর্ড থেকে বিনা কর্তনে ছাড়পত্র লাভ করে। একই বছর ফেব্রুয়ারি মাসে চলচ্চিত্রটির পোস্টার প্রকাশিত হয়।  মুক্তি ২০২১ সালের ৮ই আগস্ট চলচ্চিত্রটির নির্মাতা কামার আহমাদ সাইমনের জন্মদিনে এটি ওভার-দ্য-টপ প্ল্যাটফর্ম চরকিতে মুক্তি পায়। এর পূর্বে ২০২০ সালের ২৭শে মার্চ চলচ্চিত্রটি প্রেক্ষাগৃহে মুক্তি দেওয়ার ঘোষণা দেওয়া হয়, কিন্তু কোভিড-১৯ এর বৈশ্বিক মহামারীর কারণে তারিখ পিছিয়ে দিতে হয়।  তথ্যসূত্র  বহিঃসংযোগ       বিষয়শ্রেণী:২০২১-এর চলচ্চিত্র বিষয়শ্রেণী:২০২১-এর নাট্য চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:হাইতিতে ধারণকৃত চলচ্চিত্র বিষয়শ্রেণী:চরকির মৌলিক অনুষ্ঠান
করণ রমেশ শর্মা (জন্ম: ২৬ অক্টোবর ১৯৮১) হলেন একজন ভারতীয় চলচ্চিত্র অভিনেতা। তিনি ২০০৫ সালে বলিউডের চলচ্চিত্র দিল জো ভী কাহে...-এ অমিতাভ বচ্চনের সাথে অভিনয় করেছেন, যেটি পরিচালনা এবং সহ-প্রযোজনা করেছেন তার বাবা রমেশ শর্মা। যদিও এই চলচ্চিত্রটি সফলতা লাভ করেনি, যেখানে করণ সমালোচকদের কাছ থেকে নেতিবাচক প্রতিক্রিয়া গ্রহণ করেন। ২০০৩ সালে, তিনি মরিশাসের টেলিভিশন ধারাবাহিক সি'য়েস্ত লা ভিয়ে-এ অভিনয় করেছেন।   চলচ্চিত্র   সাল চলচ্চিত্র চরিত্র ভাষা ১৯৮৭  দিলজ্বলা   হিন্দি  ২০০৫  দিল জো ভী কাহে...  জয় সিনহা   টেলিভিশন   সাল অনুষ্ঠান চরিত্র ভাষা ২০১৩  সি'য়েস্ত লা ভিয়ে   মরিশাস ক্রেওল  ২০১৬  এক দুজে কে ভাস্তে   হিন্দি    তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:মরিশাসের বংশদ্ভুত ভারতীয় ব্যক্তিত্ব